**The Amazing Race 12** er den tolvte sesongen av den amerikanske realityserien The Amazing Race. Denne sesongen fulgte 11 lag bestående av to personer, med et pre-eksisterende forhold, i et kappløp rundt i verden.

Kjæresteparet Thomas Kyle «TK» Erwin og Rachel Rosales vant denne sesongen av The Amazing Race.

Produksjon
----------

Playboy Mansion i Los Angeles var startstreken for den tolvte sesongen av The Amazing Race.
The Amazing Race 12 strakk seg over 48 000 km i løpet av 21 dager, i perioden 8. juli til 29. juli 2007, og er den korteste sesongen siden sesong 8. Denne sesongen besøkte fire kontinenter og ti land, alle på den nordlige halvkule. Fem land ble beøkt for første gang: Irland, Burkina Faso, Litauen, Kroatia og Taiwan. Dette var første gang at et land fra det tidligere Jugoslavia ble besøkt av The Amazing Race. Også, for første gang, var målstreken plassert utenfor det kontinentale USA.

Denne sesongen introduserte to nye elementer til kappløpet, U-Sving (U-Turn) og Fartsdump (Speed Bump). I et U-Sving, kan et lag tvinge et annet lag til å gjennomføre den siden av Veivalget som de tidligere ikke gjorde. I Fartsdump, må det laget som kom sist i en ikke-elimineringsetappe, gjennomføre en ekstra oppgave mens de andre lagene fortsatte kappløpet. Denne erstattet «merket for eliminering»-straffen som ble brukt i sesong 10 og sesong 11. U-Sving og Fartsdump ble vist to ganger hver i løpet av sesongen.

### Casting

Sesongens elleve lag inkluderte gifte lesbiske prester, et kjærestepar som var gothere og et lag med en bestefar og barnebarn.

Ronald & Christina og Kynt & Vyxsin deltok igjen i The Amazing Race: Unfinished Business, der lag fra sesong 12 til sesong 17 deltok. I tillegg, mens *The Amazing Race: Unfinished Business* ble sendt, avslørte Christina at hun var forlovet med Azaria Azene, som også deltok i sesong 12. De giftet seg i mars 2011.

Resultat
--------

Følgende lag deltok i kappløpet, med deres relasjon på det tidspunktet innspillingen foregikk, og annonsert av CBS.

| Lag | Relasjon | Plassering (Etappevis) | VeisperringerGjennomført |
| --- | --- | --- | --- |
| 1 | 2 | 3 | 4 | 5ƒ | 6 | 7 | 8 | 9 | 10 | 11 |
| TK & Rachel | Nylig Kjærester | 3 | 6 | 2 | 7 | 1 | 4 | 4 | 1 | 4 | 2 | 1 | TK 5, Rachel 6 |
| Ronald & Christina | Far/Datter | 7 | 9 | 5 | 3 | 3 | 1 | 3 | 3 | 1 | 1 | 2 | Ronald 5, Christina 6 |
| Nicolas & Donald | Barnebarn/Bestefar | 5 | 8 | 6 | 4 | 6 | 5 | 1ƒ | 2 | 3 | 3 | 3 | Nicolas 6, Donald 4 |
| Nathan & Jennifer | Kjærester | 10 | 2 | 3 | 2 | 5 | 3 | 2 | 4 | 2 | 4 |  | Nathan 5, Jennifer 5 |
| Kynt & Vyxsin | Goth-Kjærester | 2 | 4 | 4 | 5 | 2 | 2 | 5 | 5⊃ |  | Kynt 4, Vyxsin 4 |
| Azaria & Hendekea | Bror/Søster | 1 | 5 | 1 | 1 | 4 | 6 |  | Azaria 4, Hendekea 2 |
| Shana & Jennifer | Venninner | 6 | 3 | 7 | 6⊃ | 7 |  | Shana 3, Jennifer 2 |
| Lorena & Jason | Kjærester | 4 | 1 | 8 | 8⊂ |  | Lorena 1, Jason 3 |
| Marianna & Julia | Søstre | 9 | 7 | 9 |  | Marianna 2, Julia 1 |
| Kate & Pat | Gifte Prester | 8 | 10 |  | Kate 2, Pat 0 |
| Ari & Staella | Bestevenner | 11 |  | Ari 0, Staella 1 |

* En rød lagplassering indikerer at laget ble eliminert.
* En blå understreket lagplassering indikerer at laget kom sist i en ikke-elimineringsetappe, og måtte gjennomføre en Fartsdump i neste etappe.
* En grønn ƒ ved lagplassering indikerer at laget vant en Snarvei. Ved etappenummer, indikerer at det var en Snarvei i etappen, men at den ikke ble brukt.
* En brun ⊃ indikerer at laget brukte U-sving. En brun ⊂ indikerer at laget ble U-svingt.

Premier
-------

Premiene ble gitt til laget som kom på førsteplass i den etappen. Alle reisepremiene ble sponset av Travelocity.

* **Etappe 1** − Reise for to til Banff Springs Hotel i Alberta, Canada
* **Etappe 2** − En sportssykkel til hvert lagmedlem
* **Etappe 3** − En fem-natters ferie for to til Bermuda
* **Etappe 4** − En Yamaha Scooter til hvert lagmedlem
* **Etappe 5** − En 10-dagers ferie for to til Japan
* **Etappe 6** − En Katamaran til hvert lagmedlem
* **Etappe 7** − Reise for to til Cancún, Mexico
* **Etappe 8** − Reise for to til St. Maarten
* **Etappe 9** − En 4-seters elbil til hvert lagmedlem
* **Etappe 10** − En 5-dagers ferie for to til Curaçao, De nederlandske Antiller
* **Etappe 11** − $1 000 000

Sammendrag
----------

### Etappe 1 (USA → Irland)

Reisekartet for The Amazing Race 12.
I Irland, besøkte lagene Teampull Bheanáin på Inis Mór for å skrive seg på en av tre avreisetider dagen etter.
* Los Angeles, California Californias flagg, **USA** USAs flagg (Playboy Mansion) (Startstreken)
* Los Angeles (Los Angeles internasjonale lufthavn) til Shannon, **Irland** Irlands flagg (Shannon lufthavn)
* Rossaveal til Inis Mór
* Inis Mór (Teampull Bheanáin) (Overnatting ved «The Pier House»)
* Inis Mór til Rossaveal
* Cleggan (Gleggan Gård) >Veisperring< Hvem vil trå for partneren?
* Clifden (Connemara Heritage & History Centre) >Pit-Stop (Etappe 1)<

I sesongens første Veisperring, måtte et lagmedlem velge en av to linesykler. Den måtte sykles over en kløft, nesten 60 meter over Atlanterhavet. Det andre lagmedlemmet fikk være med på turen, sittende 2,5 meter under. Når de hadde krysset kløften, fikk de neste ledetråd.

**Tilleggsoppgaver:**

* Ved Teampall Bheanin, måtte lagene skrive seg opp på en av tre ferger som gikk 08:00, 08:30 og 09:30 neste morgen.
* Ved Cleggan Gård, måtte lagene sykle en tandemsykkel langs en grusvei til deres neste ledetråd.
* Etter Veisperringen, måtte lagene velge et esel og fylle opp to kurver med 15 torvstykker. Eslene måtte så ledes tilbake til gården, der de fikk neste ledetråd.

### Etappe 2 (Irland → Nederland)

I landsbyen Ransdorp, måtte et lagmedlem delta i den lokale idretten Fierljeppen for å motta et ledetråd.
* Shannon (Shannon lufthavn) til Amsterdam, **Nederland** Nederlands flagg (Amsterdam lufthavn, Schiphol)
* Amsterdam (Schiphol Jernbanestasjon) til (Amsterdam Centraal Jernbanestasjon)
* Amsterdam (Melkmeisjesbrug) >Veivalg< Heis det eller Jakt det
* Amsterdam til Ransdorp
* Ransdorp (Landsby-jorde) >Veisperring< Hvem er akrobaten?
* Durgerdam (Yachtklubb) >Pit-Stop (Etappe 2)<

I sesongens første Veivalg, måtte lagene velge mellom *Hoist It* (Heis det) eller *Hunt It* (Jakt det). I *Hoist It*, måtte lagene bruke et tradisjonelt taljesystem til å heise møbler inn i et typisk Amsterdam-hus. Når alle møblene var inne i huset, ville formannen gi dem neste ledetråd. I *Hunt It*, måtte lagene gå til en sykkelparkeringshus. Der måtte de lete gjennom tusenvis av sykler, byens vanligste framkomstmiddel, etter to sykler som var merket med de samme fargene som i Veivalgsledetråden. Når de hadde funnet dem, måtte de sykle 8 km til en vakt som ville gi dem neste ledetråd. I denne etappens Veisperring, måtte et lagmedlem delta i et lokalt sportsgren kalt Fierljeppen. De måtte gjennomføre et sprang og, ved hjelp av en stav som stod i en ca. 4 meter bred vanningsgrøft, hoppe over til den andre siden av vanningsgrøften, uten å falle i vannet. Når de hadde kommet seg over på andre siden, kunne de løpe til neste ledetråd. De kunne så returnere på den måten de ville.

**Tilleggsoppgave:**

* Etter Veisperringen, måtte lagene sykle en transportsykkel, kalt bakfiest, til pit-stop.

### Etappe 3 (Nederland → Burkina Faso)

Ved landsbyen Bingo, måtte et lagmedlem melke en dromedar og drikke melken for å få neste ledetråd.
* Amsterdam (Amsterdam lufthavn, Schiphol) til Ouagadougou, **Burkina Faso** Burkina Fasos flagg (Ouagadougou lufthavn)
* Ouagadougou (Ouagadougou Jernbanestasjon) til Bingo, Boulkiemdé >Veisperring< Hvem vil jobbe seg tørst?
* Bingo (Landsbyskole) >Veivalg< Undervise eller Lære
* Bingo (Utkanten av Bingo) >Pit-Stop (Etappe 3)<

I denne etappens Veisperring, måtte et lagmedlem gjøre noe som er vanlig for Tuareg-nomadene, melke en dromedar. De måtte få ut nok melk til å fylle en bolle opp til en merket linje. Så måtte de drikke melken for å få neste ledetråd. De måtte være forsiktige så de ikke sølte ut melken, ellers fikk de kanskje ikke nok til å fullføre oppgaven. Hvis dromedaren gikk tørr, måtte de vente til de andre hadde melket ferdig, før de fikk melke en av deres dromedarer. I denne etappens Veivalg, måtte lagene velge mellom *Teach It* (Undervise) eller *Learn It* (Lære). I *Teach It*, måtte lagene velge et av skolebarna som ikke kunne engelsk. Så måtte de lære barnet det engelske ordet for ti vanlige ting. Når barnet kunne si alle de engelske ordene korrekt på en gang, ville en lokal lærer gi dem neste ledetråd. I *Learn It*, måtte lagene lære moré, det lokale språket som brukes her. Med et lokalt skolebarn som lærer, måtte lagene lære moré-ordene for ti vanlige ting. Når laget kunne si alle moré-ordene korrekt på en gang, ville en lokal lærer gi dem neste ledetråd.

**Tilleggsoppgave:**

* Etter Veisperringen, måtte lagene føre fire kameler langs en sti til neste ledetråd.

### Etappe 4 (Burkina Faso)

Ved landsbyen Bouda-Pelegtanga, gjennomførte lagene etappens Veivalg, der en av oppgavene var å lære en tradisjonell dans.
* Boulkiemdé (Landsby i Bingo)
* Bouda-Pelegtanga (Landsbyjorde) >Veivalg< Rist et fat eller Rist på rumpa
* Pelegtanga-markedet >U-sving< Shana & Jennifer u-svingte Lorena & Jason
* Ouagadougou (Tampouy Geitemarked) >Veisperring< Hvem er klar til å sjonglere?
* Ouagadougou (Hotel de Ville) >Pit-Stop (Etappe 4)<

I denne etappens Veivalg, måtte lagene velge mellom *Shake Your Pans* (Rist et fat) eller *Shake Your Booty* (Rist på rumpa). I *Shake Your Pans*, måtte lagene bruke den lokale metoden til å finne minst en unse gull. Når de hadde veid gullet til minst en unse, kunne de bytte gullet mot neste ledetråd. I *Shake Your Booty*, måtte lagene lære en tradisjonell dans. Så måtte de danse foran et panel av lokale kjendiser, der de også måtte inkludere sine egne kreative dansetrinn. Hvis dommerne ble imponert, fikk laget neste ledetråd. Hvis dommerne ikke ble imponert, fikk laget en ti minutters tidsstraff. I denne etappens Veisperring, måtte et lagmedlem laste en sykkel med masse varer, inkludert en liten geit. Så måtte de sykle som lokale leverandører til et marked, der de måtte finne en spesiell selger og levere varene i bytte mot neste ledetråd.

**Tilleggsoppgave:**

* I begynnelsen av etappen, måtte lagene finne landsbyhøvdingen Dakisaga, som ville gi lagene neste ledetråd sammen med en gave. Gaven var en høne, som lagene måtte ha med seg til pit-stop.

### Etappe 5 (Burkina Faso → Litauen)

I Vilnius, besøkte lagene gamlebyen for å gjennomføre denne etappens Veisperring.
* Ouagadougou (Ouagadougou lufthavn) til Vilnius, **Litauen** Litauens flagg (Vilnius internasjonale lufthavn)
* Vilnius (Gamlebyen i Vilnius − St. Annes Kirke) >Snarvei< Ikke brukt og ikke vist >Veisperring< Hvem er en god lytter?
* Rumšiškės (Lietuvos Liaudies Buities Muziejus) >Veivalg< Tell Ned eller Stig Opp
* Rumšiškės (Aukštaitija Vindmølle) >Pit-Stop (Etappe 5)<

I denne etappens Veisperring, måtte et lagmedlem velge en litauisk dame som stod og jobbet ute. Hun ville gi dem en pakke, og fortalte hvor den skulle. Så, til fots, gjennom de forvirrende gatene i gamlebyen, måtte de finne og levere pakkene til riktig person ved Universitetsplassen i Vilnius. Den personen ville gi dem pakke nr. 2, som de måtte levere til ett av fire sluttsteder; Sidabrynas Frisørsalong, Gabi Cafè, Saint Germain Restaurant og Shakespeare Hotel. Når pakken ble levert, fikk de neste ledetråd. I denne etappens Veivalg, måtte lagene velge mellom *Count Down* (Tell Ned) eller *Step Up* (Stig Opp). I *Count Down*, måtte lagene gå gjennom en litauisk midsommerfest til et merket stakittgjerde. Så måtte de telle alle plankene på gjerdet og gi resultatet til en dommer. Hvis de kom fram til riktig svar, fikk de neste ledetråd. I *Step Up*, måtte lagene gå på stylter langs en merket bane til mål. Hvis en person falt av før de var framme, måtte den personen gå tilbake til start og starte på nytt. Når de kom i mål, fikk de neste ledetråd.

**Tilleggsoppgave:**

* Ved Lietuvos Liaudies Buities Muziejus, måtte lagene gjennomsøke landsbyen etter en Travelocity-nisse, lik den som var avbildet i ledetråden. Ingen lett oppgave for lagene, da de var gjemt blant hundre av sine nærmeste, litauiske nissevenner. Lagene måtte hjelpe ham å returnere hjem, ved å få ham til pit-stop.

### Etappe 6 (Litauen → Kroatia)

Lagene dro til den kroatiske byen Dubrovnik for å gjennomføre den sjette etappen i The Amazing Race 12.
* Vilnius (Vilnius internasjonale lufthavn) til Dubrovnik, **Kroatia** Kroatias flagg (Dubrovnik lufthavn)
* Dubrovnik (Lovrijenac-fortet) >Veisperring< Hvem har en murers øyne?
* Dubrovnik (Bokar-fortet) >Veivalg< Kort og lang eller Lang og kort
* Dubrovnik (Srđ − Steinkors) >Pit-Stop (Etappe 6)<

I denne etappens Veisperring, måtte et lagmedlem hjelpe til å renovere Dubrovniks bymurer, som ble ødelagt av bomber under borgerkrigen i 1990-årene. De måtte lete gjennom en haug med 150 steiner for å finne en av åtte steiner som passet i muren. Når de hadde klart det, ville mureren gi dem neste ledetråd. I denne etappens Veivalg, måtte lagene velge mellom *Short & Long* (Kort og lang) eller *Long & Short* (Lang og kort). I *Short & Long*, måtte lagene rappellere ned fra toppen av fortet, og deretter følge en merket sti til bymuren. Så, ved å bruke en taustige, måtte de klatre opp muren. Når de kom seg til toppen, måtte de gå til fots gjennom gamlebyen til plassen Trg Oruzja, der de fant neste ledetråd. I *Long & Short*, måtte lagene bruke en tandem-zipline for å fly fra fortet til vannet nedenunder. Når de var nede, måtte de svømme til en flytende plattform, og velge en robåt. Så måtte de ro rundt bymuren til havnen og løpe til Trg Oruzja, der de fant neste ledetråd.

**Tilleggsoppgave:**

* Etter Veisperringen, måtte lagene komme seg til toppen av Lovrijenac-fortet. Der måtte de ta en tandem-zipline til Bokar-fortet, der de fikk neste ledetråd.

### Etappe 7 (Kroatia → Italia)

I Italia, gjennomførte lagene oppgaver som var inspirert av livet til Leonardo da Vinci.
* Dubrovnik (Autobusni kolodvor Dubrovnik) til Split (Autobusni kolodvor Split)
* Split (Fergeterminal) til Ancona, **Italia** Italias flagg (Ancona Havn)
* Empoli (Campo di Volo Silvano Poli) >Snarvei< >Veisperring< Hvem føler seg fri som fuglen?
* Vinci (Fødestedet til Leonardo da Vinci) >Veivalg< Oppfinnelse eller Tradisjon
* Firenze (Boboli-hagen) >Pit-Stop (Etappe 7)<

I denne etappens Snarvei, måtte lagene dra til Fabio Studio og ta del i en sjømannstradisjon. Det lagene ikke visste, var at tradisjonen innebar tatovering. Ved studioet, fant de ut at de måtte ta en permanent tatovering; bokstavene FF, som stod for Fast Forward (Snarvei). Når begge lagmedlemmene hadde blitt tatovert, vant de Snarveiledetråden. I denne etappens Veisperring, måtte et lagmedlem fly over Toscana i mikrofly. Mens de var oppe i luften, måtte de se etter navnet på neste destinasjon: Vinci. Når de hadde sett det, måtte de be piloten om å lande flyet. Når de hadde funnet riktig ord, fikk de neste ledetråd. Hver flytur hadde en grense på 30 minutter. Når halvtimen var over, måtte de lande for å fylle drivstoff, før de kunne fortsette. I denne etappens Veivalg, måtte lagene velge mellom *Invention* (Oppfinnelse) eller *Tradition* (Tradisjon). I *Invention*, måtte lagene finne en kopi av en heisekran som ble utformet av da Vinci. Først måtte de montere kranen, og bruke den til å løfte en stein. Deretter kunne de bruke et speil til å lese ledetråden under steinen. I *Tradition*, måtte lagene dra til Piazza Guido Masi. Der måtte de lære seg et lokalt flaggnummer. Når de hadde gjennomført nummeret riktig, ville de få et flagg, som viste navnet på neste destinasjon.

**Tilleggsoppgave:**

* I ledetråden lagene fant ved havnen i Ancona, fikk lagene hver sine BlackBerry-telefon. Mens de kjørte til Empoli, fikk de en melding fra sine slektninger. De kunne ikke bruke telefonen til andre formål.

### Etappe 8 (Italia → India)

I Mumbai, fant lagene sesongens åttende pit-stop ved Bandra Fort.
* Firenze (Peretola lufthavn) til Mumbai, **India** Indias flagg (Chhatrapati Shivaji internasjonale lufthavn)
* Mumbai (M.R. Naik Aviskiosk – Khar Danda)
* Mumbai (Chauhan Alteration Tailor) >Fartsdump (Kynt & Vyxsin)< >Veivalg< Liming eller Binding
* Mumbai (Kabutar Khana) >U-sving< Kynt & Vyxsin forsøkte å u-svinge Nicolas & Donald
* Mumbai (Baratgas Colaba Gas Service) >Veisperring< Hvem har sterk rygg og er god til å navigere?
* Mumbai (Bandra Fort) >Pit-Stop (Etappe 8)<

I sesongens første Fartsdump, måtte Kynt & Vyxsin dra til Daria Mahal og finne en yogamester. De måtte utføre en rekke vanskelige yogastillinger. Når de hadde gjort det, kunne de fortsette kappløpet. I denne etappens Veivalg, måtte lagene velge mellom *Paste 'Em* (Liming) eller *Thread 'Em* (Binding). I *Paste 'Em*, måtte lagene dra til Dadar West Bridge. Der måtte lagene bruke tilgjengelig utstyr til å lime en Bollywood-plakat i seks store deler på en vegg. Hvis en av delene limes på feil, måtte de ta ned alle sammen og begynne på nytt. Når de var ferdige, fikk de neste ledetråd. I *Thread 'Em*, måtte lagene dra til Dadar blomstermarked. Der måtte de lage en bryllupskrans ved hjelp av 108 blomster. Når dommeren godkjente kransen, måtte de gi den til en brudgom i bytte mot neste ledetråd. I denne etappens Veisperring, måtte et lagmedlem fylle en sykkelvogn med seks propanbeholdere. Så måtte de sykle til to ulike adresser og levere tre beholdere til hvert sted. Kvittering på døren ved leveringsadressene var leveringsbevis. Når de var ferdige, måtte de bytte kvitteringene mot neste ledetråd.

**Tilleggsoppgave:**

* Ved M.R. Naik Aviskiosk, måtte lagene kjøpe en utgave av avisen Times of India. I den, måtte de finne en annonse som fortalte dem hvor neste ledetråd var.

### Etappe 9 (India → Japan)

I Osaka, besøkte lagene Kishiwada Castle for å finne et ledetråd.
* Mumbai (Chhatrapati Shivaji internasjonale lufthavn) til Osaka, **Japan** Japans flagg (Kansai internasjonale lufthavn)
* Osaka (Kishiwada Castle)
* Osaka (JR Kanjosen Noda stasjon) >Veisperring< Hvem er baksetesjåføren?
* Osaka (Kita-Mido-templet) >Veivalg< Berøringssans eller Luktesans
* Osaka (Tempozan Park) >Pit-Stop (Etappe 9)<

I denne etappens Veisperring, måtte et lagmedlem bli taxisjåfør. Først måtte de ta på seg hatt og hansker, slik som lokale taxisjåfører har på seg. Deretter måtte de kjøre et japansk par åtte km gjennom flere forvirrede gater og frem til en spesifikk adresse (Osaka Hovedpostkontor). De kunne ikke be noen føre dem dit, og paret kunne ikke hjelpe dem. Når de var framme ved adressen, ville paret gi dem neste ledetråd. Før de kunne lese ledetråden, måtte de kjøre tilbake til lagkameraten. I denne etappens Veivalg, måtte lagene velge mellom *Sense of Touch* (Berøringssans) eller *Sense of Smell* (Luktesans). I *Sense of Touch*, måtte lagene dra til Shimojima-bygningen. Der måtte lagene bruke miniatyr-roboter, som ble styrt av mobiltelefoner, til å spille en fotballkamp mot to forsvarere i robotform. Når begge på laget hadde scoret mål, ville dommeren gi dem neste ledetråd. I *Sense of Smell*, måtte lagene dra til Saera Blomsterbutikk, en butikk som kun solgte kunstige blomster. Der fikk de kun bruke luktesansen til å identifisere én ekte blomst blant tusenvis av kunstige. Når de fant den ekte blomsten, fikk de neste ledetråd.

### Etappe 10 (Japan → Taiwan)

I Taipei, fant lagene sesongens tiende pit-stop ved Chiang Kai-sheks Minneshall.
* Osaka (Umeda Sky Building − Den flytende hage)
* Osaka (Kansai internasjonale lufthavn) til Taipei, **Taiwan** Taiwans flagg (Taiwan Taoyuan internasjonale lufthavn)
* Taipei (Taipei Sentralstasjon)
* Taipei (Taipei Sentralstasjon) til Taichung (Taichung THSR Stasjon)
* Jiji (Acrobatics Jeep) >Veisperring< Hvem vil ta en vanskelig tur? >Fartsdump (TK & Rachel)<
* Taichung (Taichung THSR Stasjon) til Taipei (Taipei Sentralstasjon)
* Taipei (Tehuset GK)
* Taipei (Gong Guan Nattmarked) >Veivalg< Ild eller Jord
* Taipei (Chiang Kai-sheks Minneshall) >Pit-Stop (Etappe 10)<

I denne etappens Veisperring, måtte et lagmedlem sitte på i en bil som ble kjørt av en profesjonell stuntmann. Først kjørte han bilen på en stor huske, som vippet fram og tilbake 8 meter over bakken. Deretter måtte de bytte over til en amfibiebil. De fikk på seg briller, og måtte holde pusten etter beste evne, mens de kjørte under vann i 17 sekunder. De kunne ikke forlate bilen før den kom opp. Når de var over vann igjen, og turen var vellykket, fikk de neste ledetråd. Som Fartsdump i denne etappen, måtte TK & Rachel dra 2 km til Heping. Der måtte de ta del i et tradisjonelt ritual under lanternefestivalen. Først måtte de ta på seg vernedrakter. Så måtte de springe så fort de kunne, gjennom fyrverkeribeskytning. Så måtte de, slik skikken er, bli dynket i vann. Når ritualet var ferdig, kunne de fortsette kappløpet. I denne etappens Veivalg, måtte lagene velge mellom *Fire* (Ild) eller *Earth* (Jord). I *Fire*, måtte lagene dra til Zhong Zheng-parken. Der måtte lagene finne et merket område, og delta i et mystisk ritual. Først måtte de skrive ønsker, gode eller dårlige, på lanterner. De måtte brenne «åndepenger» under dem, slik at de ble fylt med varm luft og steg opp. Slik fraktes beskjedene til åndene. Når de hadde fått av gårde 20 lanterner, mottok de neste ledetråd. I *Earth*, måtte lagene dra til Ungdomsparken. Der måtte de finne et merket område og delta i en stressavlastningsøvelse. Barføtt måtte de gå langs en 70 meter lang sti full av spisse steiner. Så måtte de snu og vende tilbake, der de ville få neste ledetråd.

**Tilleggsoppgaver:**

* Ved Umeda Sky Building, måtte lagene ta heis opp til den flytende hagen, på taket av bygningen, for å finne neste ledetråd.
* Ved Tehuset GK, måtte lagene bestille og drikke hver sine kopp med te, med neste ledetråd malt i bunnen av koppen. Ledetråden instruerte lagene til å dra til Goang Guan Nattmarked, der en klovn ville gi dem neste ledetråd.

### Etappe 11 (Taiwan → USA)

Lagene dro til Alaskas største by, Anchorage, for å gjennomføre finaleetappen i The Amazing Race 12.
* Taipei (Taiwan Taoyuan internasjonale lufthavn) til Anchorage, Alaska Alaskas flagg, **USA** USAs flagg (Ted Stevens Anchorage internasjonale lufthavn)
* Anchorage (6th Avenue Outfitters)
* Anchorage (Slippen i Ship Creek) >Veivalg< Fileter en fisk eller Kapre Krabber
* Anchorage (20 Mile River)
* Anchorage (20 Mile-breen)
* Anchorage (Merrill Field)
* Anchorage (Goose Lake Park) >Veisperring< Hvem vil gjenoppleve løpet? Hukommelse og logikk er nøkkelen.
* Anchorage (Resolution Park − Statuen av James Cook)
* Anchorage (Statuen av Lakseludderet)
* Girdwood (Girdwood lufthavn) >Pit-Stop (Etappe 11)<

I sesongens siste Veivalg, måtte lagene velge mellom *Cut the Cod* (Fileter en fisk) eller *Grab the Crab* (Kapre Krabber). I *Cut the Cod*, måtte lagene skjære over flere 25-kilos torsker på jakt etter en liten ledetråd, som var gjemt i en av fiskene. I *Grab the Crab*, måtte lagene ned i et lasterom i en båt, der det var over 500 levende krabber. Der måtte de lete gjennom krabbene etter en som var merket med rødt og gult bånd. Når de hadde funnet krabben, fikk de neste ledetråd. I sesongens siste Veisperring, fant et lagmedlem gjenstander fra tidligere i kappløpet. De fikk 15 gjenkjennelige gjenstander fra ulike deler av løypen. Deltakerne måtte plassere 10 gjenstander som møtte to forskjellige krav. Det første kravet, var at de kunne bare være én gjenstand fra hver etappe. Det andre kravet, var at tre av gjenstandene måtte være dyr eller dyreprodukter, en gjenstand måtte være en U-Sving, tre gjenstander var enten ved eller ble brakt til et pit-stop, to gjenstander måtte være transportmiddel med hjul, en av dem fra et Veivalg og en måtte være et transportmiddel som lignet på en stav. Gjenstandene kunne brukes på flere ulike måter, med det var bare en løsning som tilfredsstilte begge kravene. Når de ti gjenstandene var plassert på scenen, åpnet boksen med neste ledetråd.

**Tilleggsoppgaver:**

* Ved 6th Avenue Outfitters, måtte lagene hente nødvendig utstyr for resten av etappen sammen med deres neste ledetråd.
* Ved 20 Mile River, måtte lagene dra med hurtiggående båt til 20 Mile-breen. Der måtte lagene klatre opp breen for å finne neste ledetråd. Etter å ha fullført oppgaven, ble lagene fløyet med helikopter til Merrill Field, for å fortsette kappløpet.

Eksterne lenker
---------------

* Offisielle nettsider

| * v
* d
* r
The Amazing Race |
| --- |
| USA USAs flagg | 
* 1
* 2
* 3
* 4
* 5
* 6
* 7
* Family Edition
* 9
* 10
* All-Stars
* 12
* 13
* 14
* 15
* 16
* 17
* Unfinished Business
* 19
* 20
* 21
* 22
* 23
* All-Stars (2014)
* 25
* 26
* 27
* 28
* 29
* 30
* 31
* 32
* 33
* 34

 |
| Norge Norges flagg | 
* 1
* 2

 |
| Asia Asia | 
* 1
* 2
* 3
* 4
* 5

 |
| Australia Australias flagg | 
* 1
* 2
* Australia vs. New Zealand
* 4
* 5
* 6

 |
| Canada Canadas flagg | 
* 1
* 2
* 3
* 4
* 5
* 6
* 7
* 8
* 9

 |
| China Rush Kinas flagg | 
* 1
* 2
* 3

 |
| Filippinene Filippinenes flagg | 
* 1
* 2

 |
| Israel Israels flagg | 
* 1
* 2
* 3
* 4
* 5
* 6
* 7
* 8

 |
| Kina Kinas flagg | 
* 1
* 2
* 3
* 4

 |
| Latin-Amerika Latin America | 
* en Discovery Channel 1
* 2
* The Amazing Race 3
* Edição Brasil
* 5
* Ecuador

 |
| Vietnam Vietnams flagg | 
* 1
* 2
* 3
* 4
* 5
* 6

 |
| Andre versjoner | 
* Brasils flagg Brasil
* Finlands flagg Finland
* Frankrikes flagg Frankrike
* Ukrainas flagg Ukraina

 |